
హాస్యనటుడు విజయ్సాయి ఆత్మహత్యకు పాల్పడ్డారు. సోమవారం ఉదయం యూసఫ్ గూడలోని తన ప్లాట్లో ఫ్యాన్కు ఉరేసుకుని ఆయన మరణించారు. భార్యతో కలహాల వల్లే బలవన్మరణానికి పాల్పడినట్లు కుటుంబసభ్యులు ఆరోపిస్తున్నారు. 2003లో రవిబాబు దర్శకత్వంలో వచ్చిన ‘అమ్మాయిలు.. అబ్బాయిలు’ చిత్రంతో గుర్తింపు తెచ్చుకున్నారాయన. ఆ తర్వాత ‘కరెంట్’, ‘బృందావనం’, ‘బొమ్మరిల్లు’, ‘ఒకరికి ఒకరు’, ‘మిస్టర్ మన్మధ’ తదితర చిత్రాల్లో నటించారు. ఆయన నటించిన చివరి చిత్రం ‘ధనలక్ష్మీ తలుపు తడితే’ 2015లో విడుదలైంది. విజయ్ ఆత్మహత్య ఘటనపై సినీనటులు తీవ్ర దిగ్ర్భాంతి వ్యక్తం చేశారు. ‘మా’ అధ్యక్షుడు శివాజీరాజా విజయ్ కుటుంబ సభ్యులను పరామర్శించారు. ‘‘సమస్యలేమన్నా ఉంటే మాతో చెప్పుకోవాలి. ఇలాంటి తీవ్రమైన నిర్ణయాలు తీసుకోవడం వల్ల జనాల్లోకి తప్పుడు సంకేతాలు వెళ్తున్నాయి. దయచేసి ఆత్మహత్యలు లాంటి నిర్ణయాలు తీసుకోవద్దు’’ అని ఆయన కోరారు. ‘‘ఒక్క సెకనులో తీసుకున్న నిర్ణయంతో కుటుంబం మొత్తానికి తీవ్ర నష్టం జరుగుతోందని సీనియర్ నటుడు సురేశ్ తెలిపారు. మానసిక ఒత్తిడికి గురైతే కౌన్సిలింగ్ ఇస్తామనీ, నటీనటులకు ‘మా’ చేయూతనిస్తుందని ఆయన చెప్పారు.

hasyanatudu vijaysai aatmahatyaku palpaddaru. somavaram udayam eusaf goodaloni tana plaatlo fyaanku uresukuni aayana maraninchaaru. bhaaryatho kalahala valle balavanmaranaaniki paalpadinatlu kutumbasabhyulu aaropistunnaaru. 2003loo ravibabu darsakatvamlo vachina ‘ammayilu.. abbailu’ chitramtho gurtimpu tecchukunnarayana. aa tarvaata ‘current’, ‘brundavanam’, ‘bommarillu’, ‘okariki okaru’, ‘mister manmadha’ taditara chitraallo natinchaaru. aayana natinchina chivari chitram ‘dhanalakshmi talupu tadite’ 2015loo vidudalaindi. vijay aatmahatya ghatanapai sineenatulu teevra digrbhanti vyaktam chesaru. ‘maa’ adhyakshudu sivajiraja vijay kutumba sabhyulanu paraamarsinchaaru. ‘‘samasyalemanna unte maatho cheppukovali. ilanti teevramaina nirnayaalu teesukovadam valla janaalloki tappudu sanketaalu veltunnaayi. dayachesi aatmahatyalu lanti nirnayaalu teesukovaddu’’ ani aayana koraru. ‘‘okka sekanulo teesukunna nirnayamtho kutumbam mottaaniki teevra nashtam jarugutondani seanier natudu suresh telipaaru. maanasika ottidiki guraite councilling istaamanee, nateenatulaku ‘maa’ cheyuutanistundani aayana cheppaaru.